**Ministru kabineta noteikumu projekta**

**„Grozījumi Ministru kabineta 2002. gada 19. marta noteikumos Nr. 127 "Epizootiju uzliesmojuma likvidēšanas un draudu novēršanas kārtība”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Projekts šo jomu neskar. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Veterinārmedicīnas likuma 26. panta pirmā daļa un 27. panta trešā daļa |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība   | Patlaban spēkā ir Ministru kabineta 2002. gada 19. marta noteikumi Nr. 127 “Epizootiju uzliesmojuma likvidēšanas un draudu novēršanas kārtība”” (turpmāk – noteikumi Nr. 127), kuri nosaka vairāku epizootisko slimību, tostarp nodulārā dermatīta, profilakses un apkarošanas pasākumu kopumu govju sugas dzīvniekiem (turpmāk – liellopi) saskaņā ar Eiropas Padomes 1992. gada 17. decembra Direktīvu Nr. [92/119/EEK](http://eur-lex.europa.eu/eli/dir/1992/119/oj/?locale=LV), ar ko ievieš vispārīgus Kopienas pasākumus noteiktu dzīvnieku slimību kontrolei un īpašus pasākumus saistībā ar cūku vezikulāro slimību (turpmāk – Direktīva Nr.  92/119/EEK). Šo jomu regulē arī Eiropas Komisijas 2018. gada 16. marta Regula (ES) Nr. 2018/415, ar ko nosaka papildu pienākumus un uzdevumus Eiropas Savienības references laboratorijai Āfrikas zirgu mēra jomā un groza Padomes Direktīvas 92/35/EEK II pielikumu, Padomes Direktīvas 2000/75/EK II pielikumu un Eiropas Parlamenta un Padomes Regulas (EK) Nr. 882/2004 VII pielikumu, (turpmāk – Regula Nr. 2018/415) un Eiropas Komisijas 2016. gada 15. novembra Īstenošanas lēmums Nr. 2016/2008 par dzīvnieku veselības kontroles pasākumiem saistībā ar nodulāro dermatītu dažās dalībvalstīs (turpmāk – Īstenošanas lēmums Nr. 2016/2008).Īstenošanas lēmumā Nr. 2016/2008 noteikti liellopu, to spermas, olšūnu, embriju, blakusproduktu, piena un tā produktu pārvietošanas nosacījumi, kā arī tirdzniecības nosacījumi ar trešajām valstīm un citām Eiropas Savienības dalībvalstīm (turpmāk – dalībvalsts) pēc nodulārā dermatīta uzliesmojuma konstatēšanas un vakcinācijas īstenošanas pret nodulāro dermatītu dažās dalībvalstīs. Prasību piemērošanas periods ir līdz 2019. gada 31. decembrim.Patlaban noteikumos Nr. 127 nav noteikta detalizēta nodulārā dermatīta uzliesmojuma likvidēšanas un draudu novēršanas kārtība un pienākumi iesaistītajām personām un institūcijām, ne arī liellopu, to spermas, olšūnu, embriju, blakusproduktu, piena un tā produktu pārvietošanas ierobežojumi. Tā kā nepieciešamo grozījumu apjoms pārsniegtu pusi no noteikumu Nr. 127 normu apjoma, ir sagatavots jauns Ministru kabineta noteikumu projekts „Nodulārā dermatīta likvidēšanas un draudu novēršanas kārtība” (turpmāk – noteikumu projekts), lai noteiktu tiesisko regulējumu iesaistītajām personām un institūcijām, aptverot visas situācijas, kas saistītas ar nodulārā dermatīta uzliesmojuma likvidēšanu un draudu novēršanu. Tāpat, ievērojot Īstenošanas lēmumu Nr. 2016/2008, noteikumu projektā ir nepieciešams noteikt liellopu, to spermas, olšūnu, embriju, blakusproduktu, piena un tā produktu pārvietošanas ierobežojumus, transportlīdzekļu tīrīšanas, mazgāšanas un dezinfekcijas kārtību, slimību profilakses un apkarošanas pasākumos iesaistīto institūciju un personu darbību un pienākumus. Lai regulējums, kas paredz nodulārā dermatīta profilakses un apkarošanas pasākumus, nebūtu noteikts divos dažādos normatīvajos aktos, no noteikumiem Nr. 127 ir svītrojamas normas, kas reglamentē rīcību nodulārā dermatīta gadījumā.Ir stājusies spēkā Regula Nr. 2018/415, kas groza Eiropas Savienības references laboratorijas Āfrikas zirgu mēra jomā nosaukumu, tāpēc arī noteikumu Nr. 127 2. pielikumā jāprecizē references laboratorijas nosaukums.Minētās problēmas noteikumu projekts atrisinās pilnībā. |
| 3. | Projekta izstrādē iesaistītās institūcijas un publiskas personas kapitālsabiedrības | Pārtikas un veterinārais dienests un zinātniskais institūts “Pārtikas drošības, dzīvnieku veselības un vides zinātniskais institūts „BIOR””. |
| 4. | Cita informācija | Nav. |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta tiesiskais regulējums attieksies uz zinātnisko institūtu „Pārtikas drošības, dzīvnieku veselības un vides zinātniskais institūts „BIOR””, jo tiek precizēts Eiropas Savienības references laboratorijas Āfrikas zirgu mēra jomā nosaukums. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Ir sagatavots Ministru kabineta noteikumu projekts „Nodulārā dermatīta likvidēšanas un draudu novēršanas kārtība”, kas nosaka tiesisko regulējumu iesaistītajām personām un institūcijām, aptverot visas situācijas, kas saistītas ar nodulārā dermatīta uzliesmojuma likvidēšanu un draudu novēršanu, kā arī nosaka liellopu, to spermas, olšūnu, embriju, blakusproduktu, pienu un to produktu pārvietošanas ierobežojumus, transportlīdzekļu tīrīšanas, mazgāšanas un dezinfekcijas kārtību.  |
| 2. | Atbildīgā institūcija | Zemkopības ministrija. |
| 3. | Cita informācija | Noteikumu projekts un Ministru kabineta noteikumu projekts „Nodulārā dermatīta likvidēšanas un draudu novēršanas kārtība” izskatīšanai Ministru kabineta sēdē tiks virzīti vienlaikus. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts ievietots Zemkopības ministrijas tīmekļa vietnē [www.zm.gov.lv](http://www.zm.gov.lv) sabiedriskajai apspriešanai no 2018. gada 22. augusta līdz 28. augustam. |
| 2. | Sabiedrības līdzdalība projekta izstrādē | Noteikumu projekts 2018. gada 23. augustā elektroniski nosūtīts saskaņošanai biedrībām „Lauksaimnieku organizāciju sadarbības padome” un „Zemnieku saeima”. |
| 3. | Sabiedrības līdzdalības rezultāti | Biedrība “Zemnieku saeima” 2018. gada 29. augustā un „Lauksaimnieku organizāciju sadarbības padome” 2018. gada 10. septembrī saskaņoja noteikumu projektu bez iebildumiem.Par tīmekļa vietnē www.zm.gov.lv ievietoto noteikumu projektu iebildumi un priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projektu pēc tā pieņemšanas īstenos Pārtikas un veterinārais dienests un valsts zinātniskais institūts „Pārtikas drošības, dzīvnieku veselības un vides zinātniskais institūts „BIOR””. Noteikumu projekta izpilde iespējama uzreiz pēc tā pieņemšanas. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs Jānis Dūklavs

Tauriņa 67027064

Sigita.Taurina@zm.gov.lv